Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: 1. számú melléklet a 2009. évi CLV. törvényhez
Paragraph Index: 459

3. Kárnak minõsül és „Bizalmas!” minõsítési szint alkalmazása indokolt, ha az adat érvényességi idõn belüli nyilvánosságra hozatala, jogosulatlan megszerzése, módosítása vagy felhasználása, illetéktelen személy részére hozzáférhetõvé, valamint az arra jogosult részére hozzáférhetetlenné tétele okozta érdeksérelem vagy veszélyeztetés ellenintézkedésekkel lényegesen enyhíthetõ, és az nem jár jelentõs anyagi, pénzügyi ráfordításokkal. Továbbá, ha az állam érdekérvényesítõ képességeit hátráltatja, vagy jelentõsen zavarja, a diplomáciai kapcsolatok tényleges sérelmét eredményezi, aminek következménye hivatalos tiltakozás vagy enyhébb szankció lehet, sérti az állampolgárok biztonságát és alkotmányos jogait, jelentõsen sérti a nemzetgazdasági szempontból kiemelt jelentõségû gazdasági szervezet mûködését, hátráltatja a honvédelem és a nemzetbiztonsági tevékenység, illetve a szövetséges tagállamokkal közös biztonsági érdekek védelmének hatékonyságát, gátolja valamely legalább öt évi szabadságvesztéssel büntetendõ bûncselekmény felderítését vagy elõsegíti valamely ilyen bûncselekmény elkövetését, megzavarja az állami vagy közfeladatot ellátó szerv mûködési rendjét, feladat- és hatáskörének gyakorlását és ezáltal közvetve a Magyar Köztársaság törvényben meghatározott érdekeit sérti.

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes